**Kegljanje**

Dan si lahko popestriš z zabavno gibalno igro kegljanje. Pripomočke za kegljanje si lahko izdelaš doma.

**Kaj potrebuješ?**

* 10 praznih odpadnih plastenk, ki jih boš spremenil v keglje
* tempero in vodo
* žogo za zbijanje kegljev.

10 +  +

Plastenke napolniš z vodo. Če boš zbijal z mehko žogo jih manj napolni, če z bolj trdo žogo jih bolj napolniš. V vodo kaneš malo tempera barve, v vsako plastenko drugo barvo, plastenko zapreš in tekočino premešaš.

 

**Kako kegljamo?**

Najprej določimo pravila. Plastenke postavimo v obliki trikotnika in kegljanje se lahko začne.

Z razdalje z žogo skušaš zbiti čim več kegljev. Barva v kegljih, lahko pomeni tudi določeno število točk. Vsaki barvi določite število točk.

**Število igralcev**

Lahko kegljaš sam ali pa h kegljanju povabiš družinske člane. Če vas keglja več, zmaga tisti, ki je podrl več kegljev, oz. ki je z zbitimi keglji pridobil več točk.



*Pripravila: u. Nives*